Toe ons ander dogter onlangs haar mening en opsomming oor ’n ingewikkelde situasie gee, het ek die Here geloof vir haar wysheid op so ’n jong ouderdom. Die Woord van die Here kan nóóit leeg terugkeer na Hom toe nie. Die Vader is wakker en getrou om wag te hou oor Sy Woord. ’n Groot uitdaging is om te kan onderskei wat my wil vir ons kinders is en wat die Here se wil vir hulle is. Gelukkig het ons die Heilige Gees wat ons Helper is en ons altyd sal help as ons Hom vra. Ons moenie moeg word om goed te doen nie (wat ons gebede vir ons kinders insluit), want op die regte tyd sal daar ’n oes wees. Hierdie waarheid is ook van toepassing op ons geestelike kinders.